**Jane Elizabeth Ailwên Phillips**, bedre kjent som **Siân Phillips**, (født 14. mai 1934) er en britisk skuespiller.

Biografi
--------

Phillips ble født i Betws i Ammanford i Wales som datteren av Sally (pikenavn Thomas), en lærer, og David Phillips, jernverksarbeider som ble politimann. Hun snakker walisisk og i det første bindet av selvbiografien *Private Faces* nevner hun at hun snakket kun walisisk i det meste av sin barndom og lærte seg engelsk ved å høre på radio. I en alder av elleve år opptrådte hun på BBCs walisiske radiosendinger.

Phillips har laget mange filmer og TV-programmer, men er kjent for sin rolle som Livia i BBCs utgave av Robert Graves' roman *Jeg, Claudius* (1976) og for mange opptredener i den opprinnelige oppsetningen av *Call My Bluff*. Hun spilte også mot Peter O'Toole og Richard Burton i *Becket* (1964); som Ursula Mossbank i musikalfilmen *Goodbye, Mr. Chips* (1969), igjen mot Peter O'Toole; enda en gang mot O'Toole i *Murphy's War* (1971); som Emmeline Pankhurst i miniserien for fjernsyn *Shoulder to Shoulder* (1974); som Ann, den utro hustruen til Alec Guinness’ figur George Smiley i BBCs spiondrama *Tinker, Tailor, Soldier, Spy* (1979), og *Smiley's People* (1982), etter John le Carrés romaner med samme titler; i *Nijinsky* (1980); og som dronning Cassiopeia i *Clash of the Titans* (1981). En annen populær rolle var som prestemoderen Gaius Helen Mohiam i David Lynchs *Dune* (1984). Hennes nyeste film er *The Gigolos* (2006) av Richard Bracewell, hvor hun spilte Lady James. I 2020 opptrådte hun i den britiske julefilmen A Christmas Carol.

Privatliv
---------

Phillips giftet seg med Peter O'Toole og de fikk to døtre, Patricia and Kate (født 1961). De ble siden skilt. Hun skrev om denne stormfulle perioden av sitt liv i det andre bindet av sin selvbiografi, *Public Places*. Hun giftet seg senere med den britiske skuespilleren Robin Sachs, som hun ble skilt fra i 1991.

Hun har i lang til vært støttespiller for Bird College of Dance, Music & Theatre Performance, som ligger i Sidcup i Kent.

Utmerkelser
-----------

Phillips ble i nyttårslisten for 2016 forfremmet til kommandørdame av Order of the British Empire. Hun ble dermed opphøyd i ridderstanden og fikk rett til å føre tittelen dame foran sitt navn.

Referanser
----------

1. ↑   Discogs, Discogs artist-ID 813371, besøkt 9. oktober 2017[Hentet fra Wikidata]
2. ↑   Internet Broadway Database, Internet Broadway Database person-id 56136, besøkt 9. oktober 2017[Hentet fra Wikidata]
3. ↑   Royal Academy of Dramatic Art, «Student & graduate profiles: Siân Phillips»[Hentet fra Wikidata]
4. ↑  GRO Register of Births: JUN 1933 11a 1644 LLANDILOFAWR - Jane E. A. Phillips, mmn = Thomas
5. ↑  BBC – South West Wales – Hall of Fame
6. ↑  Sian Phillips Biography (1934
7. ↑  Contemporary Authors Online, Gale, 2008
8. ↑  *New Year's Honours 2016* Arkivert 14. januar 2017 hos Wayback Machine. gov.uk. Lest 31. desember 2015.

Eksterne lenker
---------------

* (en) Siân Phillips på Internet Movie Database Rediger på Wikidata

* (sv) Siân Phillips i Svensk Filmdatabas Rediger på Wikidata

* (da) Siân Phillips på Scope Rediger på Wikidata

* (fr) Siân Phillips på Allociné Rediger på Wikidata

* (en) Siân Phillips på AllMovie Rediger på Wikidata

* (en) Siân Phillips hos Rotten Tomatoes Rediger på Wikidata

* (en) Siân Phillips hos The Movie Database Rediger på Wikidata

* (en) Siân Phillips hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** MusicBrainz **·** Discogs
 |